b'\n_START_ARTICLE_\nJukka V\xc3\xa4h\xc3\xa4-Vahe\n_START_PARAGRAPH_\nYrj\xc3\xb6 Jukka V\xc3\xa4h\xc3\xa4-Vahe (s. 12. helmikuuta 1965 Turku) on aktiiviuransa lopettanut suomalainen kest\xc3\xa4vyysjuoksija. H\xc3\xa4n edusti koko kilpailu-uransa ajan Maarian Mahtia. Aikuisten SM-kisoista V\xc3\xa4h\xc3\xa4-Vahe saavutti kaikkiaan seitsem\xc3\xa4n mitalia. Maratonilla h\xc3\xa4n saavutti kaksi hopeaa vuosina 1996 ja 1998, puolimaratonilla hopeaa vuonna 1997 sek\xc3\xa4 20 kilometrin tiejuoksussa kolme hopeaa vuosina 1990, 1993 ja 1995 sek\xc3\xa4 pronssia vuonna 1992._NEWLINE_Kansainv\xc3\xa4lisiss\xc3\xa4 kilpailuissa V\xc3\xa4h\xc3\xa4-Vahe on edustanut Suomea kahteen otteeseen. Vuonna 1994 Helsingiss\xc3\xa4 j\xc3\xa4rjestetyiss\xc3\xa4 EM-kisoissa h\xc3\xa4n oli maratonilla sijalla 47. ja vuonna 1993 puolimaratonin MM-kisoissa sijalla 79._NEWLINE_Virallisissa kilpailuissa V\xc3\xa4h\xc3\xa4-Vahe ei ole esiintynyt vuoden 2001 j\xc3\xa4lkeen.'